El Tívoli acull la celebració del Festival Comarcal de Bandes Juvenils
2025-07-24

Un cap de setmana més, la música de banda serà la protagonista de l’activitat cultural de Burjassot de la mà de l’Agrupació Musical Los Silos. Després de l’èxit rotund de la Jazz Band i del Festival Comarcal de Bandes del cap de setmana passat, en aquesta ocasió serà la Banda Juvenil la protagonista del nou concert.

El dissabte 20 de maig a les 12 hores, el Tívoli obrirà les seues portes per a acollir la celebració del Festival Comarcal de Bandes Juvenils que, a més d’amb els amfitrions, la Banda Juvenil de l’Agrupació Musical Los Silos, comptarà amb l’actuació de la Banda Juvenil La Primitiva de Serra.

El festival passarà el testimoni, el diumenge 28 de maig a les 12 hores, a la II Trobada de Cors que comptarà amb les veus del Cor Los Silos, acompanyat en l’escenari per les corals d’Almassera i de Xelva.